ชูกองอสังหาฯหนีหุ้นผันผวน
บลจ.วรรณ มองหุ้นเสี่ยงปรับฐาน แนะแบ่งเงินอสังหาริมทรัพย์ ส่งกองใหม่ &#8220;ONEPROP-D&#8221; ขาย
27 ก.พ. 2556

บลจ.วรรณ มองหุ้นเสี่ยงปรับฐาน แนะแบ่งเงินอสังหาริมทรัพย์ ส่งกองใหม่ “ONEPROP-D” ขาย
นายวิน อุดมรัชตวนิชย์ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) วรรณ เปิดเผยว่า การลงทุนในหุ้นมีความผันผวนและอาจมีความเสี่ยงจากการปรับฐานหลังจากดัชนีตลาดหลักทรัพย์ปรับตัวสูงขึ้นและสะท้อนข่าวดีไปบ้างแล้ว บริษัทจึงแนะนำนักลงทุนกระจายการลงทุนไปในสินทรัพย์อื่น เช่น กองทุนรวมอสังหาริมทรัพย์ ซึ่งยังมีแนวโน้มการเติบโตที่ดีอย่างต่อเนื่อง 
“แม้ว่าเราจะให้น้ำหนักกับหุ้นมากในปีนี้ เพราะเชื่อว่าหุ้นยังคงมีแนวโน้มที่ดี แต่นักลงทุนควรจะมีสัดส่วนการลงทุนในกองทุนอสังหาริมทรัพย์บ้าง เนื่องจากได้รับประโยชน์จากสภาวะดอกเบี้ยต่ำ ซึ่งเรามองว่าดอกเบี้ยยังอยู่ระดับต่ำไปอีกระยะหนึ่ง จึงแนะนำให้ลดสัดส่วนการลงทุนในตราสารหนี้ลงและเพิ่มสินทรัพย์เสี่ยงสูงขึ้น” นายวิน กล่าว
นายวิน กล่าวว่า กองทุนอสังหาริมทรัพย์ เป็นทางเลือกที่ดีสำหรับนักลงทุนที่ต้องการผลตอบแทนสม่ำเสมอ โดยมองว่าการลงทุนภาครัฐจะเป็นแรงผลักดันสำคัญสำหรับตลาดอสังหาริมทรัพย์ในปีนี้ โดยจากการประเมินรูปแบบของรายได้และแนวโน้มของการพัฒนาอสังหาริมทรัพย์ จะพบว่าการพัฒนาอสังหาริมทรัพย์เริ่มกระจายไปยังพื้นที่แถบชานเมืองมากขึ้น เช่น คอมมูนิตีมอลล์ และแนวโน้มนี้จะยังคงอยู่ตลอดปี
นอกจากนี้ หากพิจารณาผลตอบแทนย้อนหลังจากกองทุนรวมอสังหาริมทรัพย์ของประเทศไทยในช่วง 23 ปีที่ผ่านมา กองทุนรวมอสังหาริมทรัพย์มีอัตราการจ่ายเงินปันผลโดยเฉลี่ยประมาณ 68% ต่อปี ถือว่าอยู่ในอัตราที่สูง เมื่อเปรียบเทียบกับสินทรัพย์อื่นและอัตราเงินเฟ้อของประเทศไทยในปัจจุบัน
นายวิน กล่าวว่า ในระหว่างวันที่ 26 ก.พ.8 มี.ค. 2556 นี้ บริษัทเสนอขายกองทุนเปิด วรรณ พร็อพเพอร์ตี้ พลัส ฟันด์ ดิวิเดน (ONEPROPD) โดยกองทุนเน้นลงทุนในกองทุนรวมอสังหาริมทรัพย์ โดยกองทุนมีนโยบายจ่ายเงินปันผลไม่เกิน 4 ครั้งต่อปี เพื่อจ่ายคืนผลตอบแทนที่ได้จากการลงทุนจากช่วงระยะเวลาการลงทุนให้กับผู้ถือหน่วย